JayJayThrowThrow/commonwealth-wiki-mix huggingface dataset:
नेल्सन मन्डेला

अङ्गुठाकार|मण्डेलाको तस्बिर, उमटाटा, १९३७ मा लिइएको
नेल्सन मण्डेला (; १८ जुलाई १९१८-५ डिसेम्बर २०१३) दक्षिण अफ्रिकाका प्रथम राष्ट्रपति हुन् । मण्डेला सन् १९९४ देखि १९९९ सम्म दक्षिण अफ्रिकाका राष्ट्रपति थिए र पहिलो दक्षिण अफ्रिकी राष्ट्रपति हुन् जो बहुसम्मिलित चुनावमा सबैबाट चुनिएका थिए । राष्ट्रपति हुनु अघि उनी काला जातीका तर्फका कुशल कार्यकर्ता थिए र उम्खोन्तो वे सिज्वे का नेता थिए । जुन अफ्रिकन राष्ट्रिय कांग्रेसको भ्रातृसङ्गठन थियो । मण्डेलाले सन् १९९३ को नोबेल शान्ति पुरस्कार सहित चार दशकभन्दा बढी समयमा २५० भन्दा बढी सम्मानहरु पाइसकेका छन् ।
सन्दर्भ सामग्रीहरू
बाह्य कडीहरू

* नेल्सन मन्डेलाको जीवनी
* नेल्सन मन्डेला फाउण्डेशन


श्रेणी:विश्वको राजनीति
श्रेणी:दक्षिण अफ्रिकी राष्ट्रपतिहरू
श्रेणी:सन् १९१८ मा जन्म
श्रेणी:नोबेल शान्ति पुरस्कार सम्मानितहरू
श्रेणी:सन् २०१३ मा मृत्यु
एब्स्ट्रयाक्ट चिन्तन प्याज

एब्स्ट्रयाक्ट चिन्तन प्याज शङ्कर लामिछानेद्वारा लेखिएको एक निबन्ध सङ्ग्रह हो। यस कृतिलाई साझा प्रकाशनले बजारमा ल्याएको थियो। यसले वि.सं २०२४ मा, प्रतिष्ठित मदन पुरस्कार प्राप्त गरेको थियो।

यस एब्स्ट्रयाक चिन्तन प्याज पुस्तकमा विभिन्न दस शीर्षकमा निबन्धहरू लेखिएका छन्।
*देउतको काम
*गोरेटोको खोजी
*तारापुन्ज अन्धाको ब्रेल
*एक पत्र सम्पादकलाई
*एब्स्ट्रयाक्ट चिन्तन प्याज
*पेनडुलम अस्सिलेसन पेनडुलम्
*साहित्य आलुबखडा कि आउँ
*सम्झनाको लयमा विलीन हुँदै
*पाइताला हौँ: फगत पाइताला
*औपन्यासिक पात्र जीवनको पृष्ठभूमिमा
सन्दर्भ सामग्रीहरू

श्रेणी:निबन्धहरू
श्रेणी:नेपाली साहित्य
श्रेणी:मदन पुरस्कार प्राप्त कृतिहरू
तानसेनको झरी

तानसेनको झरी नेपाली नाटककार बालकृष्ण समद्वारा लेखिएको कृति हो। यस कृतिलाई साझा प्रकाशनले बजारमा ल्याएको हो। यो एक नेपाली भाषाको नाटक हो।

तानसेनको झरी नाटकमा पाल्पा जिल्लाको तानसेनको परिवेशलाई उल्लेख गरिएको छ । यस नाटकमा शोभना, पवन, नर्मली जस्ता पात्रलाई मुख्य भूमिकामा उतारिएको छ । नेपाली केन्द्रीय विभाग त्रि. वि. बाट 'तानसेनको झरी' नाटकको कृतिपरक अध्ययन' शीर्षकमा अनुसन्धान भएको छ (२०६२)। यो बालकृष्ण समको दुःखान्त नाटक हो ।
यो पनि हेर्नुहोस

* बालकृष्ण सम
सन्दर्भ सामग्री

श्रेणी:बालकृष्ण समका नाटकहरू
श्रेणी:नेपाली नाटकहरू
समकालीन नेपाली नाटक

समकालीन नेपाली नाटक अशेष मल्लद्वारा लेखिएको कृति हो। यस कृतिलाई साझा प्रकाशनले बजारमा ल्याएको हो। यो एक नेपाली भाषाको नाटक हो। समकालीन नेपाली नाटकमा अशेष मल्लको ठूलो योगदान छ । समकालीन नेपाली नाटकमा विसङ्गतिबोध भन्ने शीर्षकमा विद्यावारिधि भएको छ । यस अनुसन्धानका शोधार्थी डा. अशोक थापा हुन् । उनले वि.सं २०७३ मा विद्यावारिधि सम्पन्न गरेका हुन् । उनले अशेष मल्लको 'समाप्‍त- असमाप्त' नाटकलाई विसङ्गतिबोधी नाटक बनेर भनेका छन् ।
सन्दर्भ सामग्री

श्रेणी:नेपाली नाटकहरू
श्रेणी:पुस्तकहरू

थापाले सम्पादन गरेको पुस्तक 'विसङ्गत नेपाली नाटक' नामक पुस्तकमा पनि मल्लको 'समाप्त-असमाप्त' नाटक समावेश गरिएको छ । त्यस पुस्तकमा नौ वटा नाटकहरूलाई राखिएको छ । समकाली नेपाली नाटक पुस्तकपछि अर्को प्रतिनिधि ग्रन्थका रूपमा 'नेपाली विसङ्गत नाटक' लाई पनि लिन सकिन्छ ।
मेलुङ गाउँपालिका

दोलखा जिल्लाका ७ गाउँपालिकाहरू मध्ये एक हो। २७ फागुन २०७३ मा, गाउँपालिका घोषणा गर्दा साविकका पवटी, घ्याङसुकाठोकर, भेडपु, डाँडाखर्क र मेलुङ गाविसहरू यसमा गाभिएका थिए।

यसको पूर्वमा तामाकोशी गाउँपालिका, पश्चिममा शैलुङ गाउँपालिका र रामेछाप जिल्ला, दक्षिणमा रामेछाप जिल्ला तथा उत्तरमा शैलुङ गाउँपालिका पर्दछ। एघारौँ राष्ट्रिय जनगणना २०६८मा, यहाँको जनसङ्ख्या २०,२१० रहेको थियो। यस गाउँपालिका ७ वटा वडामा विभाजित छ।
नामकरण

यसको नाम ऐतिहासिक मेलुङ बजारको नामबाट राखिएको थियो।
जनसङ्ख्या

राष्ट्रिय जनगणना २०७८को जनगणना अनुसार को कुल जनसङ्ख्या १५,८९३ रहेको छ भने यहाँ ४,७९६ घरधुरी रहेका छन्।
सन्दर्भ सामग्रीहरू
बाह्य कडीहरू

*जिल्ला विकास समितिको कार्यालय, दोलखा

श्रेणी:दोलखा जिल्लाका गाउँपालिकाहरू
श्रेणी:बागमती प्रदेशका गाउँपालिकाहरू
मकवानपुर बहुमुखी क्याम्पस

मकवानपुर बहुमुखी क्याम्पस नेपालको हेटौंडा उपमहानगरपालिकामा रहेको छ। यो त्रिभुवन विश्वविद्यालयको सबैभन्दा ठूलो क्षेत्रीय क्याम्पस हो। यो क्याम्पसले विज्ञान, मानविकी र व्यवसायिक अध्ययन लगायतका विषयमा स्नातक, र स्नातकोत्तर डिग्री प्रदान गर्दछ।
नेतृत्व

मकवानपुर जिल्लाका प्रमुख जिल्ला अधिकारी तथा प्रमुख राजनीतिक दलका प्रतिनिधि, मकवानपुर जिल्ला विकास समिति, हेटौंडा नगर परिषद्, जिल्ला उद्योग वाणिज्य संघ, नारायणी यातायात व्यवसायी संघका साथै अन्य प्रतिष्ठित सदस्य रहेको व्यवस्थापन समितिले क्याम्पसको सञ्चालन गर्दछ । सन् २०१९ सम्म, संकायमा कुल ९२ प्राध्यापकहरू थिए।
इतिहास

यो क्याम्पस सन् १९८१ मा स्थापना भएको थियो

सन् २००७ मा भारत सरकारको अनुदान (२ करोड ३६ लाख रुपैयाँ) प्रयोग गरेर दुईवटा नयाँ भवन निर्माण गरिएका थिए, जसमध्ये एउटामा कलेज पुस्तकालय सञ्चालनमा गरिएको थियो।
सन्दर्भहरू
बाह्य लिङ्कहरू

*


श्रेणी:त्रिभुवन विश्वविद्यालय
श्रेणी:नेपालका क्याम्पसहरू
श्रेणी:त्रिभुवन विश्वविद्यालयसँग सम्बन्धित क्याम्पसहरू
कुलानन्द ढकाल

कुलानन्द ढकाल गोरखाका राजा पृथ्वीनारायण शाहका राजनीतिक ज्योतिष थिए। नेपाल एकीकरणको अभियानमा एक कुशल राजनीतिक तथा ज्योतिषीय सल्लाहकारको रूपमा यीनले महत्त्वपुर्ण टेवा पुर्‍याएको जनश्रुति पाईन्छ। यीनको मुल वासस्थान गोरखा जिल्लाको वोर्लाङमा रहेको थियो, अहिले "वोर्लाङ" गाविस अन्तर्गत पर्ने सवै भूभाग उनले राजा पृथ्वीनारायणवाट विर्तामा पाएका थिए।

कुलानन्दका कति भाइ छोरा हुन् त्यो थाहा नभए पनि एक छोरा श्रीकान्तका छोराहरु प्यूठानको झिमरुकमा छन्, श्रीकान्त सेना भएर गएको बखतमा प्यूठान मैं क्षेत्री विवाह गरेर त्यतै बसेको पाइन्छ भने अम्बिका १ भाइ हुन् .त्यस्तै रितबाट अम्बिका का छोरा उदयनारायण, उनका छोरा बसन्त अनि बसन्तका छोरा ससिधर हुन् .कुलानन्द देखि ससिधर सम्म का छोरा हरूको कतै जानकारी छैन। ससिधर का ३ भाइ छोराहरु (हरिनारायण, लक्ष्मीनारायण र हरिकृष्ण) खोटांग को बुईपा आई बसेका र हरिकृष्ण चै खोटांग को चीसंखु गई बसेका ३ भाइ मध्ये हरिनारायण का ३ जना श्रीमतीबाट ९ भाइ छोराहरु को जन्म भएको भवानी शंकर, रुद्रनारायण, चन्द्रशेखेर, जयमंगल, हेमा नन्द, पृथी नारायण, उमापति, कमलापति र कान्छा दुर्बासा हुन्।
श्रेणी:नेपालको एकीकरणका मानिसहरू
उत्पत्तिका एकादशी

हिन्दू पञ्चाङ्गको एघारौँ तिथिलाई एकादशी भनिन्छ। यो तिथि महिनामा दुई पल्ट आउँछ। पूर्णिमापछि र औंसी पछि। पूर्णिमापछि आउने एकादशीलाई कृष्ण पक्षको एकादशी र अमावस्या पछि आउने एकादशीलाई शुक्ल पक्षको एकादशी भनिन्छ। यी दुवै प्रकारका एकादशीहरूको हिन्दू सनातन सम्प्रदायमा धेरै महत्त्व छ।
उत्पत्तिका एकादशी व्रतको व्रतकथा

मार्गशीर्ष महिनाको कृष्ण पक्षमा एकादशीको उत्पत्ति भएको हुनाले यस व्रतको अनुष्ठानको प्रारम्भ यसै दिनबाट गर्नुपर्दछ। पद्मपुराणमा धर्मराज युधिष्ठिरद्वारा भगवान श्रीकृष्ण सँग पुण्यमयी एकादशी तिथिको उत्पत्तिका विषयमा जिज्ञासा राख्दा भगवानले बताउनुभयो- सत्य युगमा मुर नामक भयंकर दानवले देवराज इन्द्रलाई पराजित गरेर जब स्वर्गमथि आफ्नो आधिपत्य जमायो, तब सबै देवता महादेवको शरणमा पुगे। महादेव देवगणलाई साथमा लिई क्षीरसागर जानुभयो। त्यहां शेषनागको शय्यामा योग-निद्रामा लीन हुनु भएका भगवान विष्णुलाई देखेर देवराज इन्द्रले वहाँको स्तुति गरे। देवताहरूको अनुरोधमा श्रीहरिले त्यस अत्याचारी दैत्यउपर आक्रमण गर्नुभयो। असंख्य असुरहरूको संहार गरेर नारायण बदरिकाश्रम जानुभयो। त्यहां गई भगवान बाह्र योजन लामो सिंहावती गुफामा निद्रालीन हुनुभयो। दानव मुरले भगवान विष्णुलाई मार्ने उद्देश्यले गुफामा प्रवेश गर्‍यो र प्रवेश गर्नासाथ श्रीहरिको शरीरबाट दिव्य अस्त्र-शस्त्रले युक्त एउटी अति रूपवती कन्या उत्पन्न भईन। ती कन्याले आफ्नो केवल हुंकारले मात्र दानव मुरलाई भस्म बनाइन। नारायण जागा भएपछि दानव मूरको मृत शरीर देखेर विस्मित भई सोद्धा ती कन्याले भगवानलाई आतातायी त्यस दैत्यको वध आफूले गरेको कुरा बताइन। कन्याको यस्तो अद्भूत पराक्रमबाट प्रसन्न भएर भगवान विष्णुले एकादशी नामक ती कन्यालाई मनोवांछित वरदान दिई उसलाई आफ्नो प्रिय तिथि घोषित गरिदिनुभयो। श्रीहरिद्वारा अभीष्ट वरदान पाएर परम पुण्यप्रदा एकादशी असाध्यै खुसी भइन। जो मनुष्यले जीवनपर्यन्त एकादशीको उपवास गर्दछ, त्यो मरणोपरान्त वैकुण्ठ पुग्दछ। एकादशी समान पापनाशक व्रत अर्को कुनै पनि छैन। एकादशी-माहात्म्य सुन्नाले मात्र सहस्र गोदानको पुण्यफल प्राप्त हुन्छ। एकादशीमा उपवास गरेर रात्रि-जागरण गर्नाले व्रत लिने व्यक्ति श्रीहरिको अनुकम्पाको भागीदार हुन पाउछ। उपवास गर्न असमर्थ व्यक्तिले पनि एकादशीका दिन कमसेकम अन्नको परित्याग गर्नुपर्छ। एकादशीमा अन्नसेवन गर्नाले पुण्य नाश हुन्छ तथा ठूलो दोष लाग्छ। यस्ता मानिसले एकादशीका दिन एक समय फलाहार गर्न सक्नेछन। एकादशीको व्रत समस्त प्राणिहरूका लागि अनिवार्य मानिएको छ।
यो पनि हेर्नुहोस्
सन्दर्भ सामग्रीहरू
बाह्य कडीहरू

श्रेणी:पर्व
श्रेणी:तिथि
श्रेणी:हिन्दु चाडपर्वहरू
मोक्षदा एकादशी

हिन्दू पञ्चाङ्गको एघारौँ तिथिलाई एकादशी भनिन्छ। यो तिथि महिनामा दुई पल्ट आउँछ। पूर्णिमापछि र औंसी पछि। पूर्णिमापछि आउने एकादशीलाई कृष्ण पक्षको एकादशी र अमावस्यापछि आउने एकादशीलाई शुक्ल पक्षको एकादशी भनिन्छ। यी दुवै प्रकारका एकादशीहरूको हिन्दू सनातन सम्प्रदायमा धेरै महत्त्व छ । मार्ग शक्ल एकादशीलाई मोक्षदा एकादशी भनिन्छ । यो दिनलाई नेपाल तथा भारत लगायत विभिन्न मुलुकहरूमा बसोवास गर्ने
हिन्दु धर्मावलम्बीहरूले पर्वको रूपमा मनाउने गर्दछन् ।
मोक्षदा एकदशीको व्रत कथा

पद्मपुराणको एउटा प्रसङ्गमा भगवान श्रीकृष्ण धर्मराज युधिष्ठिर सँग भन्नुहुन्छ- मार्गशीर्ष शुक्ल एकादशीका दिन तुलसीको मञ्जरी, धूप-दीप आदिद्वारा भगवान दामोदरको पूजन गर्नुपर्छ। मोक्षदाएकादशी ठूला-ठूला पातकहरूको नाश गर्ने सामर्थ्य राख्दछ। यस दिन उपवास गरेर श्रीहरिको नाम-संकीर्तन, भक्तिगीत, नृत्य गर्दै रात्रिकालमा जागरण गर्नुपर्छ।
मार्गशीर्ष शुक्ल एकादशीका दिन कुरुक्षेत्रमा भगवान श्रीकृष्णले अर्जुनलाई श्रीमद्भगवद्गीताको उपदेश गर्नु भएको हो। अत: यो तिथि गीता जयन्तीका नामबाट पनि विख्यात छ। यस दिनदेखि गीता-पाठको अनुष्ठान प्रारम्भ गर्नुपर्छ तथा प्रतिदिन यथासम्भव गीता पढ्नुपर्छ। गीतारूपी सूर्यको प्रकाशद्वारा अज्ञानरूपी अन्धकार नष्ट हुन्छ।
भगवान भन्नुहुन्छ यस एकादशीको एक दिनको पुण्य प्राणीका निम्ति नरकबाट मुक्ति प्रदान गर्ने मानिन्छ। यस सन्दर्भमा लीलाधारी श्रीकृष्णले जुन कथा धर्मराज युधिष्ठिरलाई सुनाउनु भएको थियो त्यो प्रसङ्ग उल्लेख गर्न योग्य छ। भगवान भन्नु हुन्छ एकजना वैखानस नाम गरेका राजा थिए उनको राज्यमा सबै सुख-शान्ति पूर्वक बस्दथे। योगी, मुनि, सिद्ध, सन्त सहित सबै जीवजन्तु बिना कुनै भय आआफ्ना कर्ममा लिप्त थिए। यी प्रजापालक राजाले एक रात स्वप्नमा आफ्ना पिता नर्कको यातना भोगिरहेको दृश्य देखे। राजा आफ्ना पिताको त्यो अवस्था देखेर छट्पटिए र रातभरि निदाउन सकेनन। बिहान क्षितिजमा सूर्यको लालिमा देख्नासाथ उनी ज्ञानी पण्डित र विद्वानको शरणमा पुगे र जेजस्तो स्वप्नमा देखेका थिए त्यो विवरण सुनाए।
राजाका कुरा सुनेर पण्डितहरूले उनलाई त्रिकालदर्शी ऋषि पर्वतसमक्ष जाने सल्लाह दिए। राजा पर्वतका कुटीमा पुगे र विनम्रता पूर्वक उनीसँग आफ्नो समस्या बताए। राजाको अधीरता र छट्पटीलाई देखेर महाज्ञानी पर्वतले उनलाई भने-हजुरका पिता आफ्नो एउटा गल्तीको सजाय भोग्दै हुनुहुन्छ। उनलाई नरकबाट मुक्त बनाउन हजुरले मार्गशीर्ष शुक्ल पक्षको एकादशी अर्थात मोक्षदा एकदशीको व्रत लिनु पर्छ। यस एकादशीको पुण्य हजुरले आफ्ना पितालाई दिनुपर्छ अनि तपाईका पिता नर्कबाट मुक्त हुनु हुनेछ। राजाले विधिपूर्वक एकादशीको व्रत गरे र प्राप्त पुण्य पिताजीलाई अर्पित गरिदिए। राजा वैखानसका पिता यस पुण्यको प्रभावले तुरुन्त नर्कबाट मुक्त भए र स्वर्गमा उनले स्थान प्राप्त गरे।
यो पनि हेर्नुहोस्
सन्दर्भ सामग्रीहरू
बाह्य कडीहरू

श्रेणी:पर्व
जया एकादशी

हिन्दू पञ्चाङ्गको एघारौँ तिथिलाई एकादशी भनिन्छ । यो तिथि महिनामा दुई पल्ट आउँछ। पूर्णिमापछि र औंसी पछि। पूर्णिमा पछि आउने एकादशीलाई कृष्ण पक्षको एकादशी र अमावस्यापछि आउने एकादशीलाई शुक्ल पक्षको एकादशी भनिन्छ । यी दुवै प्रकारका एकादशीहरूको हिन्दू सनातन संप्रदायमा धेरै महत्त्व छ । माघ महिनाको शुक्ल पक्षमा पर्ने एकादशीलाई जया एकादशी भनिन्छ ।
जया एकादशीको कथा

जया एकादशीका विषयमा जुन कथा प्रचलित छ, त्यस बमोजिम धर्मराज युधिष्ठिरले भगवान श्रीकृष्ण सँग निवेदन गर्दछन् । माघ शुक्ल एकादशीका दिन कसको पूजा गर्नुपर्छ ? र यस एकादशीको के महत्त्व के छ ? श्री कृष्ण आज्ञा गर्नुहुन्छ । माघ शुक्ल पक्षको एकादशीलाई जया एकादशी भन्दछन् । यो एकादशी अति नै पुण्यदायी छ, यस एकादशीको व्रत गर्नाले व्यक्ति नीच योनि जस्तै भूत, प्रेत, पिशाचको योनिबाट मुक्त हुनपुग्छ । श्रीकृष्णले यस सन्दर्भमा एउटा कथा पनि युधिष्ठिरलाई सुनाउनुभयो ।
नंदन वनमा उत्सव चल्दै थियो । त्यस उत्सवमा सबै देवता, सिद्ध, सन्त र दिव्यपुरूष उपस्थित थिए । त्यस समय गंधर्व गायन गर्दै थिए र गंधर्वकन्या नृत्य प्रस्तुत गर्दै थिए । सभामा माल्यवान नामक एउटा गंधर्व र पुष्पवती नामक एउटी गंधर्वकन्याको नृत्य हुदै थियो । त्यसै बीच पुष्यवतीको नजर जसै माल्यवान उपर पर्‍यो ऊ त्यस गन्धर्वप्रति मोहित भई । पुष्यवती सभाको मर्यादालाई बिर्सिएर माल्यवान आफूतर्फ कसरी आकर्षित हुन्छ भन्ने ध्येयले नृत्य गर्न थाली । माल्यवानले पनि गंधर्वकन्याको भंगिमालाई देखेर आफ्नो होस गुमायो र गायनको मर्यादा उल्लङ्घन गर्‍यो, परिणामतः उसले बेसुरको अलाप गाउन थाल्यो । देवराज इन्द्र पुष्पवती र माल्यवानका अमर्यादित कृत्य देखेर क्रोधित भए र उनले दुबैलाई स्वर्गबाट वञ्चित हुने र पृथ्वीमा बसोवास गर्ने तथा मृत्युलोकमा अति नीच पिशाच योनिमा जन्म हुने श्राप दिए । यस्तो श्रापका कारण तत्काल दुबै जना पिशाच बने र हिमालय पर्वतमा एउटा वृक्षमा दुबैको निवास हुनथाल्यो । त्यहां पिशाच योनिमा रहदा यी दुईलाई अत्यन्त कष्ट अनुभव भयो । एक पटक माघ शुक्ल पक्षको एकादशीका दिन दुबै अत्यन्त दु:खी थिए त्यस दिन ती दुईले केवल फलाहारमात्र गरेका थिए । रात्रिको समयमा दुबैलाई असाध्यै जाडो हुदैथियो, अत: दुबै रातभर सँगै बसे तथा जागा नै रहे । जाडोका कारण प्रातःकालमा कठ्याङ्ग्रिएर दुबैको मृत्यु भयो र नजानिकन जया एकादशीको व्रत पालना हुन पुग्यो, अन्ततोगत्वा दुबैले पिशाच योनिबाट मुक्ति पाए । त्यसपछि माल्यवान र पुष्पवती पहिलेभन्दा पनि सुन्दर भए तथा स्वर्गलोकमा उनीहरूको स्थान पुनः प्राप्त भयो । देवराज इन्द्र दुबैलाई देख्नासाथ छक्क परे र उनले पिशाच योनिबाट कसरी मुक्ति प्राप्त भयो भनी जिज्ञासा राखे । माल्यवानले यो भगवान विष्णुलाई प्यारो लाग्ने जया एकादशीको प्रभाव भएको बताए । हामी दुबै जया एकादशीको प्रभावले पिशाच योनिबाट मुक्त भएका हौ । इन्द्र यस्ता कुरा सुनेर अति प्रसन्न भए र उनले भने- हजुरहरू जगदीश्वरका भक्त हुनुहुन्छ त्यसैले अबदेखि मेरा निम्ति आदरणीय हुनुहुन्छ, अतः हजुरहरू अब स्वर्गमा आनन्दपूर्वक विहार गर्नुहवस् । कथा सुनाएर श्रीकृष्णले बताउनुभयो- जया एकादशीका दिन जगतपति जगदीश्वर भगवान विष्णु नै सर्वथा पूजनीय हुनुहुन्छ । जो श्रद्धालु भक्तले यस एकादशीको व्रत लिने गर्छन्, तिनले दशमी तिथिदेखि नै एक समय मात्र आहार गर्नुपर्छ । सत्विक आहारामा विशेष ध्यान दिनुपर्छ । एकादशीका दिन भगवान विष्णुको ध्यान गर्दै संकल्प गर्नुपर्छ र त्यसपछि धूप, दीप, चन्दन, फल, तिल एवं पञ्चामृतले विष्णुको पूजा गर्नुपर्छ ।
यो पनि हेर्नुहोस्
सन्दर्भ सामग्रीहरू
बाह्य कडीहरू

श्रेणी:पर्व
श्रेणी:तिथि
विजया एकादशी

हिन्दू पञ्चाङ्गको एघारौँ तिथिलाई एकादशी भनिन्छ । यो तिथि महिनामा दुई पल्ट आउँछ । पूर्णिमापछि र औंसी पछि। पूर्णिमापछि आउने एकादशीलाई कृष्ण पक्षको एकादशी र अमावस्यापछि आउने एकादशीलाई शुक्ल पक्षको एकादशी भनिन्छ । यी दुवै प्रकारका एकादशीहरूको हिन्दू सनातन सम्प्रदायमा धेरै महत्त्व छ । फाल्गुण महिनाको कृष्ण पक्षको एकादशीलाई विजया एकादशी भनिन्छ ।
विजया एकादशी

विजय प्रदान गर्ने भएकाले फाल्गुण कृष्ण पक्ष एकादशीलाई विजया एकादशी भनिन्छ । भयंकर शत्रुहरूबाट घेरिएको अवस्थामा र पराजय सामुन्ने आइपुगेको अवस्थामा विजया नामक एकादशीले हजुरलाई विजय दिलाउने क्षमता राख्दछ । यस एकादशीका सम्बन्धमा पद्म पुराण र स्कन्द पुराणमा अति सुन्दर वर्णन प्राप्त हुन्छ । यस एकादशीका बारेमा भगवान श्रीकृष्णले स्वयं अर्जुनलाई बताउनु भएको थियो । शास्त्र अनुसार जब भगवान राम माता सीताको खोजीमा लंका जादै हुनुहुन्थ्यो त्यस बेला मार्गमा समुद्र तर्नु पर्ने भएकाले समस्या उत्पन्न भयो । अनि भगवान राम सहित समस्त सेनाले विजया एकादशीको व्रत लिएको प्रसङ्ग छ । त्यसै व्रतको प्रभावस्वरूप प्रभुले सागरमा पुल हाल्नुभयो र रावणको वध गर्नुभयो । त्रेता युगमा जब भगवान विष्णुले रामको अवतार ग्रहण गर्नुभयो, त्यसबेला वहाकी पत्नी सीतालाई राक्षसराज रावणले अपहरण गरेर लग्यो । जब रामले थाहा पाउनुभयो कि सीता माता लंकामा हुनुहुन्छ, वहा बाँदरको सेना साथमा लिई लंका तर्फ प्रस्थान गर्नुभयो । तर बाटोमा समुद्र थियो, त्यसैले रोकिनु पर्‍यो । वहाले समुद्र तर्ने कुनै उपाय नभेट्दा लक्ष्मनसित यस समस्याको हल के छ भनी सोध्नुभयो । लक्ष्मणले उत्तर दिनुभयो- यहांबाट आधा योजन टाढा परम ज्ञानी वकदाल्भ्य मुनिको आश्रम छ, हामीले ऋषिसंगै यस समस्याको हल खोज्नुपर्छ । भगवान श्रीराम लक्ष्मण समेत वकदाल्भ्य मुनिको आश्रममा पुग्नुभयो र उनलाई प्रणाम गरेर आफ्नो प्रश्न ऋषिसमक्ष प्रस्तुत गर्नुभयो । मुनिले आज्ञा गर्नुभयो- हे राम ! हजुर आफ्नो सेना समेत भएर फाल्गुण महिनाको कृष्णपक्षको एकादशीको व्रत लिनुहोस । यस एकादशीको व्रतको प्रभावले हजुरले निश्चितरूपमा समुद्र तरेर रावणलाई पराजित गर्नु हुनेछ । श्रीरामले मुनिको निर्देशनबमोजिम आफ्ना सेनासमेत एकादशीको व्रत लिनुभयो र सागरमा पुलको निर्माण गरी लंकामा आक्रमण गर्नुभयो । राम र रावणको अद्वितीय युद्ध भयो जसमा रावण मारियो ।
यो पनि हेर्नुहोस्
सन्दर्भ सामग्रीहरू
बाह्य कडीहरू

श्रेणी:पर्व
श्रेणी:तिथि
कामदा एकादशी

कामदा एकादशी चैत्र शुक्ल पक्षको एक एकादशी हो । काम - आफ्नो इच्छित वस्तुलाई ,दा भनेको दिने बाली लाई कामदा एकादशी भनिएको हो ।
कामदा एकादशी व्रत कथा

पुराणहरूमा कामदा एकादशीका प्रसङ्गमा एउटा कथा प्राप्त हुन्छ । प्राचीनकालमा भोगीपुर नामक एउटा नगर थियो । त्यहाँ अनेक ऐश्वर्यले युक्त पुण्डरीक नामको एउटा राजा राज्य गर्थ्यो । भोगीपुर नगरमा अनेक अप्सरा, किन्नर तथा गन्धर्व वास गर्दथे । तीमध्ये एक ठाउँमा ललिता र ललित नामका दुई स्त्री-पुरुष अत्यन्त वैभवशाली घरमा निवास गर्दथे । ती दुबैमा अत्यन्त स्नेह थियो, यहाँसम्म कि सानो बिछोड भए पनि दुबै व्याकुल हुने गर्दथे । एक पटक बार गीत गाउँदा संगीतमा कुनै त्रुटि भएका कारण कार्कोट नामक नागले ललित गन्धर्वलाई राक्षस हुने सराप दिए । ललित त्यसै क्षण महाकाय विशाल राक्षस हुन पुग्यो । जब उसकी प्रियतमा ललितालाई यो वृत्तान्तको जानकारी भयो उसलाई अत्यन्त खेद भयो र ललिता श्रृंगी ऋषिका आश्रममा गएर विनीत भावपूर्वक प्रार्थना गर्ण थाली । त्यसलाई देखेर श्रृंगी ऋषिले भन्नुभयो "हे सुभगे! तिमीको हौ र यहाँ के प्रयोजनले आएकी हौ ?" ‍ ललिताले भनी "हे मुने! मेरो नाम ललिता हो। मेरा पति कार्कोट नामक नागको श्रापबाट विशालकाय राक्षस भएका छन् । यासि कारणले म असाध्यै दुखी छु । मेरा पतिको उद्धारको कुनै उपाय बताउनुहोस् । श्रृंगी ऋषिले आज्ञा गर्नुभयो "हे गंधर्वकन्या! अब चैत्र शुक्ल एकादशी आउन लागेको छ, जसको नाम कामदा एकादशी हो । यस व्रतलाई पालना गर्नाले मनुष्यका संपूर्ण कार्य सिद्ध हुने गर्दछन् । यदि तिमीले कामदा एकादशीको त्यसको पुण्यको फल आफ्ना पतिलाई समर्पण गरेमा तिम्रो पति शीघ्र नै राक्षस योनिबाट मुक्त हुनेछन र कार्कोट नामक नागको श्राप पनि अवश्यमेव शांत हुनेछ । ललिताले मुनिको आज्ञालाई अक्षरश पालन गरिन र एकादशीको पतिलाई समर्पण गर्ना साथ त्यसको पति राक्षस योनिबाट मुक्त भएर आफ्नो पुरानो स्वरूपमा रूपान्तरित भयो । त्यसपछि अनेक सुंदर वस्त्राभूषणले युक्त भई पत्नी ललिताका साथमा विहार गर्दै ती दुबै विमानमा बसेर स्वर्गलोकमा पुगे । यस व्रतलाई विधिपूर्वक गर्नाले समस्त पाप नाश हुन्छन् तथा राक्षस आदि योनिबाट पनि मुक्ति पाइन्छ । संसारमा आजको यस कामदा एकादशी व्रतबराबरको कुनै अन्य व्रत छैन । यस कथालाई पढ्दा वा सुन्नाले वाजपेय यज्ञ गरे सरह फल प्राप्त हुन्छ ।
एकादशी तिथि

हिन्दू पञ्चाङ्गको एघारौँ तिथिलाई एकादशी भनिन्छ। यो तिथि महिनामा दुई पल्ट आउँछ। पूर्णिमापछि र औंसी पछि। पूर्णिमापछि आउने एकादशीलाई कृष्ण पक्षको एकादशी र अमावस्यापछि आउने एकादशीलाई शुक्ल पक्षको एकादशी भनिन्छ। यी दुवै प्रकारका एकादशीहरूको हिन्दू सनातन सम्प्रदायमा धेरै महत्त्व छ।
यो पनि हेर्नुहोस्
सन्दर्भ सामग्रीहरू
बाह्य कडीहरू

श्रेणी:पर्व
चम्पादेवी ककनी

चम्पादेवी ककनी ओखलढुंगा सदरमुकामदेखि करिब १२ कोस पश्चिम र रामेछापको साँघुटारदेखि झन्डै ६ कोस पूर्वमा अवस्थीत छ। यो सुन्दर लेक प्रकृतिको अनुपन देन नै हो। रैथानै शेर्पा र गुरुङ जातिको परम्परागत संस्कृति, धामीझाँक्री विद्या सिक्ने थलो र हिन्दु धर्मावलम्बीको विश्वासको देवीथानसमेत रहेकाले पर्यटकको आकर्षक गन्तव्य हो।

भौगोलिक र पर्यटकीय रूपले मात्र सुन्दर नभएर ककनी क्षेत्र वनमा पाइने जडीबुटीका लागि पनि प्रख्यात छ। लोक्ता, अर्गेली, सुनाखरीसँगै चिराइतोलगायतका बहुमूल्य जडीबुटीहरू ककनी क्षेत्रमा पाइन्छन्। दोलखाको बाटो भएर जादा सुन्दर पोकली झरना हेर्न पाउँछन्। टाढाबाट हेर्दा भीरमा सेतो धागो उनिएजस्तै गरी झरेको पोकली झरनाले यात्रालाई रोमाञ्चक बनाउँछ। मनै लोभ्याउने हरियाली, उकालो, तेर्सो र ओरालीहरूमा भेटिने चौतारीहरू, भेडीगोठका लावालस्कर र गोठालासँग अघिपछि गर्ने झ्याप्ले कुकुरहरूले गर्दा यात्रालाई अझ रोचक बनाएको हुन्छ। भीमेश्वर हुँदै पोकली झरना पुगेर केही अघि बढेपछि चम्पादेवी ककनी पुगिन्छ।

ककनीबाट देखिने सूर्योदय र सूर्यास्तको मनमोहक क्षण सम्झन लायक हुन्छ। मकालु, लोप्से, आमादब्लम, गौरीशंकर हिमशृंखलासम्मको अवलोकन पनि गर्न सकिन्छ। स्थानीयबासीले व्यवस्थित पारेको होमस्टेले खानेबस्ने चिन्ता भगाउँछ। कोदो र आलुको ढिँडोसँग लोकल कुखुराको मासु खान पाइन्छ। काठमाडौँ उपत्यकाबाट विमान चढेर रुम्जाटार हुँदै एकदिनमा पुग्न सकिन्छ भने सडक भएर रामेछापको मन्थली वा सिन्धुलीको खुर्कोटबाट साँघुटार हुँदै दुई दिन लाग्छ।
सन्दर्भ सामग्रीहरू
यो पनि हेर्नुहोस
सन्दर्भ सामग्रीहरू
बाह्य कडीहरू
रिभोलुसन २०२०

रिभोलुसन २०२०: लभ, करप्सन, एम्बिसन सन् २०११ मा चेतन भगतद्वारा लेखिएको उपन्यास हो। यो उपन्यासलाई रुपा पब्लिकेसनले प्रकाशित गरेको थियो।उपन्यासको कथा त्रिकोणात्मक प्रेम, भ्रष्टाचार र आत्म-खोजको यात्रासँग सम्बन्धित छ। यस उपन्यासले कसरी एउटा निजी कोचिङ संस्थानले इन्जिनियरिङ पढ्न चाहने इच्छुक विद्यार्थीहरूको शोषण गर्ने गर्छन् र कसरी विद्यार्थीहरूका आमाबुवाको जीवन भरिको कमाइ यस्ता संस्थानहरूमाथि लगाउने गर्छन् जसकारण उनीहरूको छोरा छोरी इन्जिनियरिङको परीक्षामा सफल भएर परिवारको भाग्य परिवर्तन गर्न सकोस् जस्ता मुद्दाहरूलाई सम्बोधित गरेको छ। यो उपन्यास अमेजनमा अडियोबुकको रूपमा उपलब्ध छ।
कथावस्तु
सन्दर्भ सामग्रीहरू

श्रेणी:भारतीय उपन्यासहरू
नाम्लो

thumb|right|नाम्लोको एक तस्बिर

नाम्लो भारि बोक्दा प्रयोग हुने कृषि औजार हो। नाम्लो पातो र बरियो को संयुक्त रुप हो । नाम्लोको पछाडी जोडिने लामो डोरीलाई बरियो भनिन्छ । नाम्लोको अगाडि जोडिने चौडा आकारको सामग्री लाई पातो भनिन्छ। पातोमा बरियो लगाएपछि नाम्लो भारी बोक्नको लागि तयार हुन्छ।
बनोट

नाम्लोको बनोट एक डोरि जस्तै आकारको हुन्छ। अथवा नाम्लोलाई डोरिकै रूपमा समेत प्रयोग गर्न सकिन्छ।
प्रयोग

thumb|right|काम को पर्खाईमा रित्तो नाम्लो बोकेर पर्खदै किसानहरु

मुख्य गरी नाम्लोको प्रयोग भारी बोक्नका लागि गरिेन्छ। डोको, थुम्से, डालो लगाएत अन्य सामाग्रीमा नाम्लोले बाधि भारिका रूपमा बोकिने गरिन्छ ।
यो पनि हेर्नुहोस्

*डोरी
सन्दर्भ सामाग्रीहरू

श्रेणी:कृषि औजारहरू
बैंक अफ बडोदा

{{Infobox Company
| company_name = बैङ्क अफ बडोदा
| company_type = सार्वजनिकबी॰एस॰ई र एन॰एस॰ई:BOB}
| foundation = १९०८
| location = बैङ्क अफ बडौदा, बडौदा कर्पोरेट केन्द्र, प्लट सं - सी-२६, जी - ब्लक, बांद्रा कुर्ला कम्प्लैक्स, बम्बाइ भारत
| key_people = एम डी माल्ल्या, अध्यक्ष एवं प्रबंध निदेशक
| industry = बैङ्किंगपूंजी बजार र संबद्ध उद्योग
| products = लोन, क्रेडिट कार्ड, बचत, निवेश वाहन इत्यादि
| revenue = १४.२ अरब रू
| assets = १,७९५ अरब रू
| homepage = www.bankofbaroda.com
}}

बैङ्क अफ बडोदा एक भारतीय बहुराष्ट्रीय, सार्वजनिक क्षेत्र बैङ्किंग र वित्तीय सेवा कम्पनी हो। यो भारत सरकारको स्वामित्वमा रहेको छ र गुजरातको वडोदरामा मुख्यालय छ। २०१७ तथ्यांकको आधारमा यस बैङ्कलाई फोर्ब्स ग्लोबलको २००० सूचीमा ११४५ रेट गरिएको छ। १९ जुलाई १९६८ मा १३ अन्य प्रमुख वाणिज्यिक बैङ्कहरु संगै भारत सरकार द्वारा बैङ्क राष्ट्रीयकरण गरिएको थियो ।
सन्दर्भहरू

श्रेणी:भारतीय ब्रान्डहरू
माइकल क्लार्क

माइकल जोन क्लार्क (२ अप्रिल १९८१) एक अस्ट्रेलियन पुर्व अन्तर्राष्ट्रिय क्रिकेट खेलाडी तथा अस्ट्रेलियाका पुर्व कप्तान हुन । जब उनको आईसीसी क्रिकेट विश्वकप २०१५ को एमसीजीमा विजय हासिल भयो तब उनले अष्ट्रेलियालाई आफ्नो ५ वा क्रिकेट विश्व कपको विजय हासिल गरे ।
प्रारम्भिक जीवन
अवार्ड
टेस्ट क्रिकेट
म्यान अफ दि सिरिज अवार्ड
म्यान अफ दि म्याच
एकदिवसीय अन्तर्राष्ट्रिय
सन्दर्भ सामग्रीहरू

श्रेणी:अस्ट्रेलियाली क्रिकेट खेलाडीहरू
श्रेणी:विकिथन-४ मा बनाइएका वा सुधारिएका लेखहरू
श्रेणी:सन् १९८१ मा जन्म
यशोब्रम्ह शाह

यशोब्रम्ह शाह वा यशोब्रह्म शाह वा यशोबाम शाह कास्कीका राजा कुलमण्डन खाँ (शाह) का कान्छा छोरा हुन्। लम्जुङ राज्यमा कास्की राजाकै माहिला भाईको मृत्यु पश्चात उनिलाई त्याहाँ स्थापित गरिएको हो। उनका छोरा नरहरि शाह , द्रव्य शाह र नरेन्द्र शाह थिए । नरहरि शाहका सन्तानहरू लम्जुङ्गका राजा भएका थिए र द्रव्य शाहका सन्तानहरू गोरखाका राजा भएका थिए । द्रव्य शाहका वंशज नरभूपाल शाह र पृथ्वीनारायण शाहले नेपालको एकिकरणको शुरुवात गरेका थिए।
किम्बदन्ति र दाबी

श्रोतहरूको आधारमा शाह वंशका पूर्खाहरू भारतको चितौडबाट मुश्लिम आक्रमणबाट बच्न नेपाल पसेका भूपाल तथा उनका छोराहरू हरिहरसिंह र अजयसिंह थिए । चितोरगढका चन्द्रवंशी राजा भट्टारक ऋषिराज राणाजीको ३३ औँ वंशका राजा भूपति राणाजीका उदयरस, फत्तेसिंह र मनमथ नाम गरेका तीन छोराहरू थिए। फत्तेसिंहकी छोरी अत्यन्त रूपवती थिइन्। उनलाई हरण गर्ने उद्देश्य लिएर मुसलमानहरूले चितोरगढ आक्रमण गरे । मुसलमानहरूले फत्तेसिंहकी सुन्दरी कन्याका लागि चितोरगढलाई ध्वस्त पारिदिएपछि केवल मनमथ नै जीवित रहे र उज्जयनमा शरण लिई ज्यान जोगाए । त्यहाँ उनका ब्राह्मणिक र भूपाल नाम गरेका दुई पुत्रहरू जन्मिए । पुत्रहरूका बीचमा आपसी मेल नभएका कारणले भट्किएका भूपाल मुसलमानहरूका डरले उत्तरतर्फ पार्वत्य अञ्चलमा प्रवेश गरे ।

भूपाल नेपालको रिडी हुँदै खिलुङमा गई निवास गर्न थाले । उनका हरिहरसिंह र अजयसिंह नाम गरेका दुई पुत्रहरू भए । उनीहरू क्रमश: खान्चाखान र मिचाखान नामले चिनिन्थे । खान्चाखान ढोडमा गए र त्यहाँबाट भीरकोट, सतहुँ र गह्रौंलाई आफ्नो कब्जामा लिए । उसको कान्छो भाइ मिचाखान पहिले नुवाकोट(स्याङ्जा)मा गएर राज्य गर्न थाले ।[१] कान्छा अजयसिंह(मिचाखान)बाट विचित्र खान र कुलमन्डन खान जन्मे । कुलमन्डनले दिल्लीका बादशाहबाट शाह पदवी पाएकाले उनको पालादेखि राजवंशले आफ्नो नामको पछाडी ‘शाह’ जोडेका थिए । शाहवंशीय राजाहरूले नेपालमा राजवंशको रूपमा आफूलाई स्थापित गर्ने कार्य मूलत: नेपालको गण्डक क्षेत्रमा गरे । कास्कीमा आफूलाई प्रभावकारी राजखानदानको रूपमा स्थापित गरिसकेपछि त्यसबाट अत्यन्तै प्रभावित बनेका लमजुंगेहरूले आफ्नो राज्यमा राजाको रिक्तता पूरा गर्न कास्कीका राजा कुलमण्डन शाहका छोरा यशोब्रम्ह शाहलाई ल्याई राजा बनाएका थिए ।
सन्दर्भ साम्रगीहरू

श्रेणी:राजा
श्रेणी:नेपाली राजाहरू
श्रेणी:नेपालको इतिहास
श्रेणी:नेपालको एकिकरणकाल
श्रेणी:नेपालका ऐतिहासिक व्यक्तित्व
श्रेणी:शाहवंश